Lucius Marcius Philippus (consul 91 a.C.n.)

Lucius Marcius Philippus (natus circa annum 141 a.C.n., mortuus circa annum 73 a.C.n.) fuit senator atque oratorMarcus Tullius Cicero, Brutus 173. Romanus.

 Gens 
Lucius Marcius Philippus filius anno 56 a.C.n. consulatum gessit.

 Cursus honorum 
Philippus anno 113 vel 112 a.C.n. triumvir monetalis fuit, qui anno 104 tribunus plebis legem agrariam rogavit, sed tum senatoribus legem recusantibus retraxit.Marcus Tullius Cicero, de officiis II 73. Anno 96 aut antea, praeturam adeptus est. Postea anno 93 a.C.n. consulatum petivit, sed tum Marcus Herennius electus est. Anno 91 denique una cum Sexto Iulio Caesare summum magistratum gerebat. Quo anno consiliis tribuni plebis Marci Livii Drusi vehementer obstitit.Marcus Tullius Cicero, op.cit. I 24; III,2 et de Oratore III,1-2. Valerius Maximus IX.4.2., atque auguris potestate fretus leges eius tollere potuitMarcus Tullius Cicero, de legibus II 31 et de domo sua 50.. Inter bellum civile primo ad Marianam factionem vergit atque anno 86 a.C.n. una cum Marco Perperna censor electus est, sed Gnaeum Pompeium defendebat atque anno 82 a.C.n. ad factionem Sullae transiit. Anno 78 a.C.n., Sulla mortuo, Marcum Aemilium Lepidum impedivit, ne constitutionem dictatoris tolleret.Gaius Sallustius Crispus, Historiae I 77. Imperium extraordinarium pro Pompeio contra Quintum Sertorium rogavit. Paulo post mortuus est.

 Notae 

 Plura legere si cupis 
.
J. van Ooteghem, Lucius Marcius Philippus et sa famille, Bruxellis : Palais des Académies, 1961 Recensio critica

Categoria:Augures
Categoria:Censores
Philippus, Lucius
Categoria:Praetores
Categoria:Senatores
Categoria:Tribuni plebis
Categoria:Triumviri monetales